钦定古今图书集成/明伦汇编/氏族典/第535卷 > 《廖用贤尚友录》 > 霍去病
## 钦定古今图书集成/明伦汇编/氏族典/第535卷 > 《廖用贤尚友录》 > 霍去病

按《汉书霍去病传》：“去病，大将军青姊少儿子也。其父
霍仲儒，先与少儿通，生去病。及卫皇后尊，少儿更为
詹事陈掌妻。去病以皇后姊子，年十八为侍中，善骑
射，从大将军为票姚校尉，以轻骑八百，弃大将军数
百里赴利，斩首虏过当，封冠军侯。元狩三年，为骠骑
将军，出陇西有功，益封。夏，出军至祁连山，捕斩多，又”
益封。去病敢深入，常与壮骑先其大军，然亦有天幸，
未尝乏绝也。其后将兵迎浑邪王，有功。明年，仝大将
军青绝大幕，封狼居胥山，禅于姑衍，登临瀚海，又益
封，置大司马，位与大将军皆为大司马。去病少言不
泄，有气敢往。上尝欲教之《孙、吴兵法》，对曰：“顾方略何
如耳，不必学古兵法。”元狩六年薨，谥《景桓》。